Bildet: Nå ønsker Statsbygg å inkludere V2G i energisystemet på Campus Evenstad. Foto: Fellesfilm / Statsbygg
- Vi ser at smarte bygg og intelligente forbrukere blir mer aktive aktører i kraftsystemet, og kan bidra både med produksjon og effektstyring. Vi vil finne løsninger der bygninger og nabolag bidrar positivt til kraftsystemet, og samtidig gir nye muligheter for bygg- og eiendomsaktører, sier administrerende direktør i Statsbygg Harald V. Nikolaisen. - Derfor samarbeider vi med forskere i Forskningssenteret for miljøvennlig energi for nullutslipps nabolag (FME ZEN).
- Det er stor interesse for V2G i Norge, men teknologien er foreløpig ikke demonstrert her til lands. Det er derfor viktig at aktører som Statsbygg går foran, og tester nye og innovative løsninger, sier ZEN-forsker Åse Lekang Sørensen fra SINTEF.